C 149/158
EL
Επίσημη Εφημερίδα της Ευρωπαϊκής Ένωσης
28.4.2023
Τετάρτη 19 Οκτωβρίου 2022 Κείμενο που προτείνει η Επιτροπή
Τροπολογία
Οι εν λόγω εκτελεστικές πράξεις απαριθμούν γειτονικούς λιμένες μεταφόρτωσης εμπορευματοκιβωτίων που βρίσκο­ νται εκτός της Ένωσης αλλά σε απόσταση μικρότερη των 300 ναυτικών μιλίων από το έδαφος της Ένωσης, όταν το μερίδιο της μεταφόρτωσης εμπορευματοκιβωτίων, μετρού­ μενο σε ισοδύναμο είκοσι ποδών (TEU), υπερβαίνει το 65 % της συνολικής κυκλοφορίας εμπορευματοκιβωτίων των εν λόγω λιμένων κατά τη διάρκεια της πλέον πρόσφατης δωδεκάμηνης περιόδου για την οποία υπάρχουν διαθέσιμα σχετικά στοιχεία.
Για τους σκοπούς του καταλόγου αυτού, τα εμπορευματο­ κιβώτια θεωρείται ότι μεταφορτώνονται όταν εκφορτώνο­ νται από πλοίο σε λιμένα με μοναδικό σκοπό τη φόρτωσή τους σε άλλο πλοίο.
Δεν περιλαμβάνονται λιμένες που βρίσκονται σε τρίτη χώρα η οποία εφαρμόζει αποτελεσμα­ τικά μέτρα εξίσου φιλόδοξα με τις απαιτήσεις που ορίζονται στον παρόντα κανονισμό.
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 27 παρά­ γραφος 3.
Τροπολογία 60 Πρόταση κανονισμού Άρθρο 2 — εδάφιο 2 β (νέο) Κείμενο που προτείνει η Επιτροπή
Τροπολογία
Τα κράτη μέλη μπορούν, όσον αφορά την ενέργεια που χρησιμοποιείται σε πλόες εκτελούμενους από επιβατηγά πλοία πλην των επιβατηγών κρουαζιερόπλοιων μεταξύ λιμένα κατάπλου που υπάγεται στη δικαιοδοσία κράτους μέλους και λιμένα κατάπλου υπό τη δικαιοδοσία του ίδιου κράτους μέλους ο οποίος βρίσκεται σε νησί με λιγότερους από 100 000 μόνιμους κατοίκους, και όσον αφορά την ενέργεια που χρησιμοποιείται κατά την παραμονή τους σε λιμένα κατάπλου του αντίστοιχου νησιού, να εξαιρούν ειδικές διαδρομές και συγκεκριμένους λιμένες από την εφαρμογή της παραγράφου 1 στοιχεία α) και β).
Τα κράτη μέλη κοινοποιούν τις εν λόγω εξαιρέσεις πριν από την έναρξη ισχύος τους στην Επιτροπή, η οποία τις δημοσιεύει στην Επίσημη Εφημερίδα της Ευρωπαϊκής Ένωσης.
Καμία τέτοια εξαίρεση δεν εφαρμόζεται πέραν της 31ης Δεκεμβρίου 2029.